เรื่องร้องเรียน (ท่อระบายน้ำ,ถนน,ร้องเรียน,ต้นไม้,ความสะอาด,สอบถาม) วันที่ 2023-08-08 11:02:06 — แขวงบางลำภูล่าง เขตคลองสาน กรุงเทพมหานคร
สวัสดีค่ะตามที่เคยร้องเรียนเรื่องความสกปรก การล้างถ้วยชาม เทสิ่งปฏิกูล การวางขยะ และอื่นๆ ของร้านขนมจีนไหหลำ ทางเขตเคยเข้าดำเนินการและจัดการเคลียร์สิ่งของต่างๆ ทำให้ซอยดูสะอาด รวมถึงหน้าบ้านดิฉันดูสะอาดขึ้นมาก  แต่สิ่งเหล่านี้เป็นได้ระยะเวลาสั้นๆ  ซึ่งร้านอาหารร้านนี้ได้มีการกระทำกลับมาเหมือนเดิม:
- เริ่มมีการทิ้งขยะหลายๆถุงเลยมาถึงหน้าบ้านคนอื่น รวมถึงวางไม้กวาด ไม้ถูพื้น ตรงตำแหน่งหน้าบ้านคนอื่น “อยากให้ทางเจ้าหน้าที่ดำเนินการกับทางร้าน ห้าม วาง พวกไม้กวาด ไม้ถูพื้น ฯลฯ บริเวณหน้าบ้านคนอื่น”  ถ้าเขาวางถือว่าเป็นขยะ พนักงานทำความสะอาดมีสิทธิ์ที่จะเอาทิ้งได้”
- ล้างถ้วยชามบริเวณข้างร้านตัวเอง ซึ่งเป็นบริเวณปากซอย19 ทำให้พื้นถนนเปียกแฉะตลอดเวลา  และที่สำคัญทำมห้พื่นถนนซอยสกปรกและสึกกร่อน  ซึ่งซอยถือเป็นพื้นที่สาธารณะ  ร้านค้าของเขาเองก็มีที่จะล้างอุปกรณ์ขายของได้ แต่ทำไมไม่ล้างในบ้านมาก่อความเดือดร้อนร้อนแก่ผู้สัญจร  “อยากให้ทางเจ้าหน้าที่ดำเนินการเด็ดขาดสั่งห้ามล้างของบริเวณพื้นที่สาธารณะ”
- ร้านไหหลำ ตามที่เห็นจะยกพวกหม้อต้ม หม้อซุป เข้ามาเทลงที่ท่อตะแกรงทุกวัน เวลาขายเสร็จ  ซึ่งอาจจะทำให้ท่ออุดตันได้ และส่งกลิ่นเหม็น ซึ่งบังเอิญเดินเข้าบ้านพอดี กลิ่นอาหารจากท่อโชยขึ้นมาอย่างแรง  ดิฉันไม่สามารถถ่ายรูปส่งให้ได้ กรุณามาสอบถาม และตรวจสอบกับทางร้านในเรื่องนี้  และให้เขาทราบถึงมาตราการถ้ามีการกระทำดังกล่าว
- เรื่องขยะหน้าบ้านด้านริมถนน  เรื่องนี้เคยร้องเรียนแล้วแต่ยังไม่มีการดำเนินการ เนื่องจากมีรถขายมะพร้าวมาจอดขายประจำ พอขายเสร็จประมาณ 2-3 โมงเย็น ก็จะทิ้งถุงขยะจำนวนมากที่บริเวณต้นไม้ ซึ่งเป็นสาเหตุให้คนอื่นๆ รวมถึงร้านไหหลำนี้ด้วยเอาขยะมาทิ้งตามๆกัน จนกว่ารถขยะมาเก็บซึ่งเป็นช่วงเย็นหรือค่ำ  ซึ่งบ้านดิฉันเป็นบ้านพักอาศัยทำไมพวกร้านค้าถึงมีสิทธิ์เอาขยะมาทิ้งหน้าบ้านคนอื่น  ทำไมถึงไม่มีการออกกฏระเบียบ ให้ทิ้งขยะของแต่ละบ้านในที่ตนเอง และนำออกมาทิ้งตอนรถขยะมาตามเวลา  “อยากให้ทางเจ้าหน้าที่เข้มงวด และแจ้งทางร้านค้าให้งดทิ้งขยะหน้าบ้านคนอื่นเด็ดขาด และหาวิธีดำเนินการให้ด้วย”

ดิฉันขอขอบพระคุณเจ้าหน้าที่ ที่เกี่ยวข้องที่เคยช่วยดำเนินด้วยดีก่อนหน้านี้  ดิฉันไม่อยากให้สิ่งที่ทางเจ้าหน้าที่ได้ช่วยจัดการให้ดีแล้ว ต้องกลับมาเริ่มต้นใหม่  ดิฉันอยากขอความยั่งยืน และมาตรวจสอบเป็นระยะๆ  รอบนี้ดิฉันไม่สามารถที่จะส่งรูปถ่ายให้ได้นะค่ะ  เพราะเกรงเกิดปัญหาแต่ขอแจ้งว่าปัญหากลับมาเหมือนเดิมค่ะ

ขอขอบพระคุณอย่างสูง